Kõik otsivad armastust.
Nad otsivad seda meeleheitlikult.
Meie oleme need, kes peavad jagama neile Kristuse armastust.
Selles peitub tõeline ärkamine.
Nad vajavad vaid igavest armastust.
Tõuske siis ja jagage neile seda armastust.
Üleloomulikku armastust.
Patricia King - Igavene armastus Issanda manitsus
Tere tulemast taas saatesse!
Täna kõnelen teemal, mis võib jagada rahva kahte leeri.
Tahan rääkida Jumala manitsusest ja karistusest.
Kogudustes ei räägita sellest just väga palju.
Ma isegi ei mäleta, millal viimati selle teemalist jutlust kuulsin.
Sõime hiljaaegu sõpradega õhtust ja arutasime isekeskis,
kui paljud vaimulikud juhid on viimaste aastate jooksul langenud.
Kogudused aga pole neisse peale seda hästi suhtunud.
See võib teha päris palju haiget.
Kui juht eksib paljude inimeste silme all,
mõjutab see kõiki inimesi, kes tema mõjusfääri kuuluvad.
Kõik teavad kõike oma juhi patust.
Kui juhil on väiksem mõjuala, on ka olukord pisut kergem.
Langenud juhte on palju.
Osade langemine on olnud avalik, leides kajastust isegi meedias.
Mõned vägagi tuntud pastorid on eksinud.
Nende kaksikelud on saanud ilmsiks.
Ja las ma öelda midagi: lõpuks tuleb ikka kõik päevavalgele.
Piiblis on öeldud,
et neid patte hakatakse kuulutama majade katusteltki.
Tänapäeva katused on täis erinevaid satelliitantenne,
nii et info tehtud vigadest levib mitmeid kanaleid pidi.
See info levib väga kiiresti.
Seetõttu on äärmiselt oluline, et elaksime Jumala tahte kohaselt.
Tahaksin siinkohal keskenduda paarile teemale.
Jumal andis mulle ühe ilmutuse peale seda,
kui olime sõpradega arutlenud juhtide eksimuste üle
ja rääkinud sellest, kui halvasti neid peale seda koheldi.
Ütlesin Jumalale, et peaksime siiski armastama neid.
Teel koju Püha Vaim kõnetas mind ja ütles,
et tahab rääkida mulle sellest, mis toimub langemise käigus.
Ta ütles, et vahel on karistus vajalik.
Püha Vaim ütles,
et vahel Ta laseb meelega mõne juhi kõigist eraldada.
Olin sellest hämmingus.
Ta ütles, et Ta laseb vahel koguduse valul, pettumusel
ja reedetuse tundel saada ilmsiks,
et koguduse poolt kogetav valu jõuaks ka juhi teadvusesse.
See aitab juhti paremini distsiplineerida.
Kuid seejärel andis Ta mulle nägemuse.
Mul on kaks poega, kes sugugi mitte alati pole inglid!
Kord hakkas vanem poeg nooremaga kaklema.
Ta lõi oma nooremat venda ja toast kostis kisa ja madinat.
Läksin vaatama, mis toimub?
Vanem poiss klobis nooremat.
Käskisin vanemal poisil lõpetada, mispeale ta vihastas.
Ta kasutas sobimatut sõnavara
ja see mõjutas kogu me kodust õhkkonda.
Meie kodurahu oli rikutud tänu vanema poja patule.
Lahutasin poisid teineteisest
ja viisin vanema poja tema tuppa, käskides tal sinna ka jääda.
Panin ta koduaresti, kuigi ta oli just välja minemas.
Käskisin tal jääda oma tuppa seniks, kuni tagasi tulen.
Ta oli maruvihane.
Läksin samal ajal nooremat poega lohutama.
Kuulasin läbi ta nutu kogu loo ära.
Ta oli haiget saanud, nii et pidin teda veidi aitama.
Seal olid teatud teemad, millest pidi tervenema.
Jumal ütles, et sama asja võib võrrelda ka kogudusega.
Juhtide langemine pole mingi väike asi.
Nende teod teevad kogudusele haiget
ja vahel on need mõjutanud lausa ärkamisi.
Ärkamisprotsess jäi pidama, kuna keegi juhtidest tegi pattu.
Jumala karistus tähendab osaliselt seda,
et juht kõrvaldatakse,
et Jumal saaks tervendada koguduse ja taastada kodurahu.
Seetõttu Püha Vaim ütleski, et vahel inimesed pannakse kõrvale.
Vahel Ta laseb haigetsaanutel oma valu välja elada.
Ja kuigi see teeb patustajale haiget, on see osa manitsusest.
Ta peab kandma vastutust oma tegude eest.
Vestlesin noorema pojaga seni, kuni ta enesetunne paranes.
Palusin, et ta andestaks oma vennale, kui tunneb, et on selleks valmis.
Seejärel läksin tagasi vanema poja juurde,
käies kogu olukorra temaga läbi.
Püüdsin teda õpetada, et ta enam nii ei käituks.
Karistus või manitsus ei tähenda teisele haiget tegemist.
Manitsuse mõte on see, et lõpetaksime patu tegemise.
Kui järgime Jumala tahet, käib me käsi alati hästi.
See õnnistab ka me kodu,
ning kõiki me suhteid teiste inimestega.
Kui aga manitsust või karistust ei järgne,
läheb olukord ainult hullemaks.
Vaadakem taaskord seda lugu, mis meie kodus juhtus.
Kui ma poleks pööranud tähelepanu poiste kaklusele
ja oleksin lasknud sel vaid jätkuda, poleks probleem kuhugi kadunud.
Poisid oleks madistanud ka edaspidi, kuna me andsime selleks loa.
Kui koguduses ei rakendata manitsusi ja karistust,
seadusetus ja kurjus ainult kasvavad.
Jeesus ütles, et lõpuaegadel kasvab kurjus veel eriti rohkesti.
Üks põhjus selleks on karistuse puudumine.
Ja see ei puuduta vaid me juhte, aga meid kõiki.
Kasutan juhte vaid näitena,
kuna neil on eesõigus kanda hoolt koguduste eest
ja vastutus elada õiget ning puhast elu
nii Jumala kui inimeste ees.
Paulus julgustas koguduse rahvast
võtma temast ja tema Jumala järgimisest eeskuju.
Juhid peavad olema võimelised lubama oma koguduse liikmetele,
et kui need järgivad oma juhte, jõuavad nad ka lähemale Jumalale.
Inimestel peab olema võimalus järgida oma juhte.
Juht aga ei tohi juhtida oma rahvast patu sisse.
Kui juht langeb, saab ta Jumala karmima karistuse osaliseks,
mis sageli tähendab ka seda, et juht arvatakse kogudusest välja.
Vahel, kui koguduse liikmed ei mõista kõike juhtunut,
võivad nad haigetsaanuna öelda mõtlematuid asju.
Samas Jumal laseb sel sündida, et muuta patustaja alandlikuks.
Eksinu peab mõistma, et ta on teistega valesti käitunud.
Seal õhtusöögil mu sõprade juures oli ka üks juht,
kes on mu väga hea sõber,
kuid kes aastaid tagasi langes samuti pattu.
Ta oli väga mõjuvõimas juht,
kuid mulle meeldis see,
et ta ei püüdnud kunagi oma eksimust maha salata.
Ta oli valmis võtma täie vastutuse oma tegude eest.
Ta oli otsustanud teha pattu ja tegi seeläbi haiget oma kogudusele.
Ta rääkis, kuidas ta jäi peale seda täiesti eraldatuks.
See tegi talle haiget, kuid eks karistus teegi haiget.
Samas eeldab armastus, et käime oma langenud juhtide kõrval.
Peame julgustama neid parandama meelt
ja otsima abi ning tervenemist.
Samas peame tegema seda kõike nii, et me ei soosiks nende pattu.
See oleks sel juhul ebapüha arm.
Mäletan ühte teleevangelisti.
Ta oli ikka kohe hästi tuntud.
Ta oli aastaid kuulutanud evangeeliumi,
kutsudes Jumala rahvast üles omama kõrgeid moraali norme,
kui korraga sai ilmsiks, et ta ise oli elanud patust kaksikelu.
See oli seotud nii homoseksuaalsuse, oma naise petmise kui uimastitega.
See raputas kogudust ikka nii korralikult,
et kogudus oli otsekui halvatud.
Taolises olukorras tuleb juht kogudusest kõrvale jätta,
et ta saaks hakata tervenema ja uuendama oma elu
ja et ka kogudusel oleks aega toibuda.
Kogudus võtab taolisi asju väga traagiliselt.
Samas kuulsin seda juhti kurtmas, kui halvasti teda koheldi.
Kui oleme kellelegi kõvasti haiget teinud,
on me oma valu osa karistusest.
Peame seadma need, kellele oleme haiget teinud, esikohale
ja võtma vastutuse oma tegude eest.
Me peame tõstma oma standardeid.
Peame võtma vastu nii Jumala tarkuse kui ka karistuse.
Piibel ütleb, et karistuse hetkel pole see sugugi mitte tore asi.
See teeb haiget ja peabki tegema.
Jumal karistas Iisraeli rahvast mitmel erineval moel.
See polnud neile mugav,
kuid Ta tahtis tõmmata neid enese ligi.
Ta tahtis omada võimalust õnnistada neid.
Kogen, kuidas praegust saadet vaatab ka üks juhtidest,
kes on langenud pattu
ja saanud haiget inimeste reageeringutest selle vastu.
Ma ei ütle, et rahvas käitus õigesti,
kuid Jumalal oli sellega oma eesmärk.
Ta tahtis kohata sind keset seda vaikushetke
ja Ta tahtis, et alanduksid ja võtaksid vastutust oma tegude eest.
Tema eesmärk polnud sulle haiget teha,
vaid saada sind tagasi õigele teele.
Kui üritad selle protsessi eest põgeneda,
ei saa sa kunagi kogema tunnet, et asjad on kõik selged ja klaarid.
Jumal tahab, et võiksid tunda end puhtana.
Jumal ütleb, et tahab tervendada sind täienisti.
Ta tahab kutsuda sind tagasi oma armastuse ja plaanide sisse.
Lase lahti sellest kibedusest,
mida koged tänu teiste negatiivsele kohtlemisele.
Jumal ütleb, et Ta ise tõi sind sellesse olukorda,
et võiksid tunnistada oma viga, alanduda ja käia taas koos Temaga.
Samas on üks teine vaataja, kes on saanud haiget oma juhi tõttu.
See vapustas sind nii väga,
kuna olid valmis andma kasvõi elu oma juhi eest.
Ohverdasid tema nimel väga palju, aga ta tegi sulle siiski haiget
ja sa pole sellest veel tänaseni toibunud.
Juhid on ka kõigest inimesed.
Jumal tahab tervendada sind.
Näen, kuidas Jumal tervendab su sisemust just praegu.
Ta tahab, et annaksid andeks ja läheksid oma eluga edasi.
Näen, kuidas Jumala arm katab sind.
Ole tervendatud, Jeesuse nimel!
Jätkame peale pausi.
Kas võiksid paluda, et kogeda, kas hakata meie telesaate toetajaks?
Tahame jagada kõigile rahvaile prohvetlikke sõnumeid.
Samas aga saaksid sa ka kingituse.
Kristuse ihu on eiranud õpetust Issanda manitsuse ja karistuse kohta,
kuid iga usklik peaks siiski mõistma selle taga peituvat andi.
Saad kingituseks vastava teemalise Patricia raamatu,
kui annetad meie teenistusele vähemalt 25 dollarit.
Sul on võimalus teha oma annetus, külastades kodulehte patriciaking.com
Oma toetajate abiga
läkitame meeskondi
kadunud hingede ja haiget saanute juurde
erinevate rahvaste seas.
Me toome valgust pimedusse.
See on see, mida sa teed, kui hakkad meie partneriks.
Hakka meie partneriks juba täna, külastades ülaltoodud kodulehte.
Tere tulemast tagasi!
Tahaksin kogu südamest tänada kõiki me toetajaid,
tänu kellele saame teha ka neid saateid,
andes neid eetrisse.
Tahan, et teaksite, kui väga ma teid hindan.
Avage palun oma Piiblitest Heebrea kirja 12 peatükk,
kus alustame salmist 4:
"Teie ei ole veel vereni vastu pannud patu vastu võideldes!
Ja te olete täiesti unustanud julgustuse,
mis teile nagu poegadele ütleb:
Mu poeg, ära põlga Issanda karistust ja ära nõrke, kui tema sind noomib!
Sest keda Issand armastab, seda ta karistab,
ta piitsutab iga poega, kelle ta vastu võtab.” -
Kannatused on teile kasvatuseks:
Jumal kohtleb teid nagu poegi,
sest mis poeg see on, keda isa ei kasvata?
Kui te olete ilma kasvatuseta, mille osaliseks on saanud kõik,
siis tähendab see, et te olete sohilapsed ja mitte pojad.
Pealegi olid meie lihased isad meile kasvatajaiks ja me pelgasime neid;
kas me siis palju enam ei peaks alistuma vaimude Isale, et elada?
Lihased isad kasvatasid meid ju lühikest aega
ja oma äranägemise järgi,
aga tema kasvatab meid meie kasuks, et saaksime osa tema pühadusest.
Ükski kasvatamine ei tundu samal hetkel olevat rõõm,
vaid toob kurvastust;
aga hiljem see annab õiguse rahuvilja neile, keda selle varal on harjutatud.
Mu noorem poeg oli üldiselt sõnakuulelik,
nii et oma esimese karistuse sai ta alles 4-aastasena,
kui ta mu hoiatustest hoolimata sõnakuulmatu oli.
Ütlesin talle, et karistan teda, kui ta ei kuula
ja ta teadis venna näitel hästi, mida laksu saamine tähendab.
Ta vaatas mulle oma suurte silmadega otsa,
noogutas pead ja kummardus üle mu põlve.
Tema alistumine pani mind heldima.
Ei kujutanud kuidagi ette, kuidas küll teda karistada,
kui ta nii armas oli.
Tema aga oli igati nõus, et on oma karistuse ära teeninud.
See muutis vanemana mu olemise kergemaks.
Mu vanemal pojal oli aga hoopis teistsugune suhtumine.
Nähes, kui alandlik mu noorem poeg oli,
ütlesin Issandale, et tahan olla samasugune.
Palusin, et Issand teeks mida iganes, et hoida mind õigel kursil.
Tahtsin võtta vastu ükskõik, millise Jumala manitsuse või karistuse,
kuna tahtsin muutuda Tema sarnaseks.
Jumal tahab manitseda ja kasvatada meid,
kuna see kannab õiguse rahuvilja.
Ärgem siis põlakem Issanda manitsust ja kasvatust, vaid lausa otsigem seda.
Kasvatamine viitab sellele, et keegi peab olema õpetatav.
See tähendab millegi parandamist ja õigeks seadmist.
Miks Issand manitseb, kasvatab ja karistab meid?
Milleks meil seda kõike tarvis?
Esiteks õpetab see meid muutuma Tema sarnaseks.
Teiseks õpetab see meid joonduma Tema eesmärkidega,
sest seeläbi saame õnnistatud ja see mulle juba meeldib!
Kui elan oma elu patustades ja Jumala Sõna vastu eksides,
eraldab patt mind lõpuks Jumala õnnistustest.
Ma ei ela siis enam õnnistuste, vaid needuse mõjusfääris.
3. Manitsus ja karistus kaitsevad teisi meie tegude eest.
See ei lase patul levida ka teise ellu.
Üks mädanenud õun rikub ära kogu kastitäie õunu.
Seetõttu tuleb mädanenud õun koheselt teiste seast eemaldada.
Olen näinud nii mitmeid kordi, mis juhtub koguduses,
kui patuga ei tegeleta ja tehakse nägu, et kõik on hästi.
Patt hakkab lihtsalt väga kiiresti vohama.
Aga kuidas siis Issand meid manitseb ja kasvatab?
Ta toob meid patutunnetusele, millele järgneb siiras kahetsus.
See on selline tunne, otsekui keegi torkaks noaga südamesse.
Kui Jumal annab märku, et midagi on viltu, kahetseme seda.
Vahel manitsus või karistus nii lihtsad ongi
sa koged seda ja reageerid sellele ning ongi asi klaar!
Teine karistusviis on see,
et Jumal laseb meil kogeda me tegude tagajärgi.
Ta kõrvaldab oma armu me elust
ja see on ikka väga efektiivne viis,
kuidas kiirelt tagasi Jumala lainele saada.
Olen ise seda kogenud ja tean, et see on ikka korralik õppetund.
Kolmas karistusviis on eraldamine.
Jumal eraldab meid teistest, et kaitsta neid meie eest.
Samas aga tegeleb samal ajal meis nende asjadega,
mis on teistele haiget teinud.
Neljas viis on see,
et Jumal laseb me vaenlasel saada võitu me üle.
Taoline asi juhtus iisraellastega.
See juhtus siis, kui vilistid varastasid seaduselaeka.
Issand oli hoiatanud ja manitsenud neid ikka ja jälle
ning Eeli oleks pidanud oma poegi manitsema.
Kuna ta aga ei teinud seda,
saigi vaenlane võidu nende üle ja valitses neid.
Viies karistusviis on see, et Jumal taandab oma ligiolu.
Psalmides 51:13 anub Taavet,
et Jumal ei võtaks temalt ära oma Püha Vaimu.
Taavet oli leppinud Jumala karistusega,
kuid ta poleks kannatanud seda,
kui Jumal oleks eemaldanud oma kogetava ligiolu.
Jumal ütles, et Ta ei hülga meid iial, kuna Ta armastab meid.
Küll aga kõrvaldab Ta vahel me võime kogeda Tema ligiolu,
et alistuksime Tema manitsustele.
Kuidas me peaks reageerima Issanda manitsusele ja karistusele?
Me peame leppime sellega ja mitte põgenema selle eest.
Teiseks, me peame alanduma Jumala palge ees.
Kolmandaks, me peame kandma vastutust oma tegude eest.
Me ei saa süüdistada teisi oma tegudes.
Vastutuse võtmine kannab vilja.
Neljandaks, me peame parandama meelt oma pattudest
ja pöörduma neist ära.
Viiendaks, me peame võtma vastu Jumala andestuse.
Ära karista ja piitsuta ennast, vaid võta vastu Tema andestus.
Andke iseendile andeks, isegi, kui teised seda ei tee.
Kuuendaks, me peame klaarima ära asjad nendega,
kellele oleme haiget teinud.
Seitsmendaks, me peame jätma mineviku selja taha
ja minema eludega edasi Jumala armastuses, headuses ja õnnistustes.
Jumal ei taha, et elaksite kahetsuses, vaid liiguksite edasi.
Kui jätkate elu koos Jumalaga, saate nautida ka Tema õnnistusi.
Saate õppida oma kogemustest, et neid vigu enam mitte korrata.
Te ei pea sama kooli uuesti läbi tegema,
kuna olete juba saanud oma õppetunni.
Ehk siis, kas Issanda karistus pole mitte lahe asi?
Ta armastab teid nii väga,
et tahab teid juba praegu karistuseks ette valmistada,
kuna Jumala tuli on tulekul.
See tuli saab põletama kõik aganad ja see pole mitte meeldiv,
kuid tahan kuulutada teile, et Püha Vaim saab tegema oma töö.
Kõik, mis vajab põletamist, saab põletatud!
Teadke, et see saab sündima, kuna Ta armastab teid nii väga.
Kristuse ihu on eiranud õpetust Issanda manitsuse ja karistuse kohta.
Saad kingituseks vastava teemalise Patricia raamatu,
kui annetad meie teenistusele vähemalt 25 dollarit.
Sul on võimalus teha oma annetus, külastades kodulehte patriciaking.com
Oma toetajate abiga
läkitame meeskondi kadunud hingede ja haiget saanute juurde
erinevate rahvaste seas.
Toome valgust pimedusse.
See on see, mida sa teed, kui hakkad meie partneriks.
Hakka meie partneriks juba täna, külastades ülaltoodud kodulehte.
Tõlge: Anne-Ly Raukas